Blackburn Aircraft

**Blackburn Aircraft Limited** foi un construtor aeronáutico británico que se concentrou principalmente en avións navais durante a primeira metade do século XX.

## Historia 
Blackburn Aircraft foi fundada por Robert Blackburn e Jessy Blackburn, que construíron o seu primeiro avión en Leeds en 1908, coa apertura da fábrica Olympia en Roundhay en 1914. No ano 1916 a compañía estableceu unha nova factoría en Brough, East Riding of Yorkshire in 1916. O irmán de Robert, Norman Blackburn, converteuse posteriormente en director xeral.

Blackburn mercou a compañía Cirrus-Hermes Engineering en 1934, comezando a fabricar motores aeronáuticos. Porén, estaba desenvolvéndose unha nova gama de motores e Blackburn quería agardar a que se establecese antes de darlle o seu nome, polo que Cirrus Hermes Engineering mantívose como unha compañía separada durante un tempo. 

O nome da compañía cambiouse a Blackburn Aircraft Limited en 1936.

En 1937, cos novos motores Cirrus ben establecidos, a fabricación de motores pasou á compañía matriz xurdindo o nome de Blackburn Cirrus como división operativa da empresa.

En 1937 a presión por rearmarse estaba medrando e a factoría de Yorkshire estaba chegando ao seu máximo de capacidade. Unha fortuíta amizade entre Maurice Denny, director xeral de Denny Bros., unha empresade construción naval de Dumbarton, e Robert Blackburn resultou na construción dunha nova fábrica de Blackburn en Barge Park, Dumbarton onde comezou a fabricación do Blackburn Botha en 1939.

Blackburn fusionouse con General Aircraft Limited en 1949 pasando a chamarse Blackburn and General Aircraft Limited, regresando á anterior denominación de Blackburn Aircraft Limited en 1958.

Como parte da racionalización da industria aeronáutica británica, a súa produción de avións e motores foron absorbidas por Hawker Siddeley e Bristol Siddeley respectivamente en 1960/1961. O nome Blackburn desapareceu completamente en 1963.

Unha compañía estadounidense, Blackburn Aircraft Corp., foi creada en Detroit o 20 de maio de 1929 para mercar dereitos de deseños e patentes dos avións de Blackburn Airplane & Motor Co., Ltd. nos Estados Unidos. Era propiedade nun 90% de Detroit Aircraft Corp. e nun 10% de Blackburn Airplane & Motor Co., Ltd. Os acordos cubrían eses dereitos en toda América, agás Brasil e parcialmente no Canadá, sempre que todas as ferramentas e patróns especiais fosen subministrados pola compañía do Reino Unido.

## Aeronaves 
* Blackburn First Monoplane (1909) - monoplano de á alta monomotor e monopraza.
* Blackburn Second Monoplane (1911) -  monoplano de á media monomotor.
* Blackburn Mercury (1911) - monoplano de á media de adestramento, cun motor e dúas prazas.
* Blackburn Type B (1912) - desenvolvemento do Mercury.
* Blackburn Type D (1912) - monoplano de á media monomotor e monopraza. Preservado en condición de voo pola Shuttleworth Collection en Old Warden, sendo o avión británico máis antigo conservado.
* Blackburn Type E (1912) - 2 monoplanos de á media de estrutura metálica monomotor, un deles tiña unha praza e o outro dúas.
* Blackburn Type I (1913) - monoplano de á media monomotor construído como hidroavión e como avión baseado en terra.
* Blackburn Type L (1914) - hidroavión biplano monomotor de dúas prazas.
* AD Scout (1915) - avión monomotor anticepelíns deseñado polo Almirantado. Dous fabricados por Blackburn e dous por Hewlett & Blondeau.
* Blackburn Twin Blackburn (1915) - hidroavión anticepelíns bimotor bipraza.
* Blackburn General Purpose (1916) - hidroavión biplano antisubmarino.
* Blackburn Triplane (1916) -  triplano versión do Scout deseñado por Blackburn.
* Blackburn White Falcon (1916) - monoplano de á media monomotor.
* Blackburn R.T.1 Kangaroo (1918) - biplano de recoñecemento/torpedeiro bimotor.
* Blackburn Sidecar (1919) - monoplano ultralixeiro de á media.
* Blackburn T.1 Swift (1920) - hidroavión torpedeiro.
* Blackburn R.2 Airedale (1925) - monoplano de á alta de recoñecemento.
* Blackburn T.5 Ripon (1926) - biplano monomotor monopraza de recoñecemento/torpedeiro
* Blackburn B-52 - proposta de deseño para un adestrador avanzado para cumprir a especificación T.7/45. Non constuído.
* Blackburn B-67 (1947) - proposta de deseño para un caza naval para a especificación N40/46. Non construído.
* Blackburn B-68 (1946) - proposta de deseño para un caza naval. Non construído.
* Blackburn B-109 (1958) - proposta de deseño para un caza de ataque de Mach 1,5 versión do Buccaneer para a Forza Aérea do Canadá. Non construído.
* Blackburn B-117 (1960) - proposta de deseño para un caza de grande altitude versión do Buccaneer. Non construído.
* Blackburn B-120 (1962) - proposta de deseño para un caza de Mach 1,8 versión do Buccaneer. Non construído.

## Notas 
## Bibliografía 
*